pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย กำหนดมาตรการในการลดความเสี่ยงจากการติดเชื้อไวรัส COVID -19 [กระทรวงคมนาคม]
วันพุธที่ 22 เมษายน 2563
การทางพิเศษแห่งประเทศไทย กําหนดมาตรการในการลดความเสี่ยงจากการติดเชื้อไวรัส COVID -19 [กระทรวงคมนาคม]
การทางพิเศษแห่งประเทศไทย กําหนดมาตรการในการลดความเสี่ยงจากการติดเชื้อไวรัส COVID -19
การทางพิเศษแห่งประเทศไทย กระทรวงคมนาคมมีความห่วงใย และ คํานึงถึงความปลอดภัยของผู้ใช้ทางพิเศษ ตลอดจนพนักงานจัดเก็บค่าผ่านทางพิเศษ ในช่วงที่สถานการณ์การแพร่ระบาดของเชื้อไวรัส COVID-19 ที่ยังมีอยู่ จึงกําหนดมาตรการในการลดความเสี่ยงจากการติดเชื้อไวรัส COVID -19 ไว้หลายด้านด้วยกัน อย่างเช่นที่ด่านดินแดง ทางพิเศษเฉลิมมหานครได้กําหนดมาตราการต่างไว้ดังนี้
1.ส่วนของพนักงานจัดเก็บค่าผ่านทางพิเศษ
- ตรวจวัดอุณหภูมิ ก่อนเริ่มปฏิบัติงาน ,
- เปลี่ยนวิธีการตรวจค้นตัวก่อนเริ่มปฏิบัติงาน โดยให้ผู้ที่จะต้องปฏิบัติงาน ตรวจค้นตัวเองผ่านกล้องวงจรปิด
- จัดเตรียมอุปกรณ์ป้องกันการติดเชื้อไวรัส ให้พนักงานใช้ระหว่างปฏิบัติหน้าที่ เช่น หน้ากากอนามัย ถุงมือยาง เจลแอลกอฮฮล์ และ face shield
- พร้อมทั้งการทําความสะอาด ฆ่าเชื้อโรคที่ตู้เก็บค่าผ่านทางพิเศษและอาคารด่าน เป็นประจํา
2.ส่วนผู้ใช้ทางพิเศษ ที่ต้องมาติดต่อที่อาคารด่านเก็บค่าผ่านทาง จะมีการทําสัญลักษณ์เพื่อเว้นระยะห่าง ระหว่างเจ้าหน้าที่ กับผู้ใช้ทางพิเศษ และจัดเตรียมภาชนะสําหรับใส่อุปกรณ์ เอกสาร และเงิน เพื่อลดการสัมผัสระหว่างกัน และที่ด่านดินแดง ยังมีการจัดทําตู้ pass box หรือกล่องอัจฉริยะ ให้ผู้ใช้ทางพิเศษได้ใช้ในกรณีไม้กั้น Easy Pass ไม่เปิด อีกด้วย
คุณผู้ชมที่สนใจใช้ระบบ Easy Pass สามารถสมัครใช้บริการได้ที่ทางพิเศษทุกสายทาง หรือ สมัคร ผ่านแอปพลิเคชั่น True Money Wallet ฟรี!! ค่าบริการจัดส่งสําหรับผู้ที่อยู่ในกรุงเทพและปริมณฑล ถึงวันที่ 31 พฤษภาคมนี้
รัฐบาลไทย-ข่าวทำเนียบรัฐบาล-วศ.อว.หารือร่วมกับราชวิทยาลัย จุฬาภรณ์ เพื่อร่วมเป็นภาคีเครือข่าย สถาบันวิจัยยาธรรมชาติ ไทย-จีน
วันพฤหัสบดีที่ 25 มิถุนายน 2563
วศ.อว.หารือร่วมกับราชวิทยาลัย จุฬาภรณ์ เพื่อร่วมเป็นภาคีเครือข่าย สถาบันวิจัยยาธรรมชาติ ไทย-จีน
วศ.อว.หารือร่วมกับราชวิทยาลัย จุฬาภรณ์ เพื่อร่วมเป็นภาคีเครือข่าย สถาบันวิจัยยาธรรมชาติ ไทย-จีน
เมื่อวันที่ 26 พฤษภาคม 2563นางสาวนิสากร จึงเจริญธรรม อธิบดีกรมวิทยาศาสตร์บริการ พร้อมด้วยคณะผู้บริหาร ต้อนรับและหารือร่วมกับ ดร.ชัย สนแจ้ง ผู้อํานวยการสํานักพัฒนาเทคโนโลยีและนวัตกรรมเจ้าฟ้าจุฬาภรณ์ และนางกรรณิการ์ วงศ์ทองศิริ รองผู้อํานวยการ ด้านบริหาร เพื่อหารือแนวทางความร่วมมือในการดําเนินงานร่วมเป็นภาคีเครือข่ายสถาบันวิจัยยาธรรมชาติไทย-จีน ณ ห้องประชุมอัครเมธี ชั้น 6 อาคารตั้ว ลพานุกรม กรมวิทยาศาสตร์บริการ (วศ.)
นางสาวนิสากรฯ กล่าวว่า กรมวิทยาศาสตร์บริการได้รับเกียรติเชิญร่วมเป็นภาคีเครือข่ายสถาบันวิจัยยาธรรมชาติไทย-จีน เป็นเรื่องสําคัญที่กรมวิทยาศาสตร์บริการจะมีส่วนร่วมบูรณาการร่วมมือในการพัฒนายา ผลิตภัณฑ์ธรรมชาติ สมุนไพร เป้าหมายร่วมกันพัฒนาให้ได้สูตรชัดเจน มีมาตรฐาน ใช้ประโยชน์ได้จริง โดยพร้อมจัดทีมนักวิทยาศาสตร์ของกรมร่วมหารือการดําเนินงานได้ทันที รวมทั้งยังมีแนวทางลงนามความร่วมมือเพื่อร่วมนําโครงสร้างพื้นฐานด้านคุณภาพที่เกี่ยวข้องกับการตรวจสอบรับรอง ส่งเสริมการสร้างมาตรฐานเพื่อเพิ่มมูลค่าผลิตภัณฑ์ยาในลําดับต่อไป
ทั้งนี้ภาคีสมาชิกเครือข่ายสถาบันวิจัยยาธรรมชาติไทย - จีน มีแนวทางความร่วมมือและแนวทางการดําเนินงานในลักษณะ Co-Platform บนกรอบความร่วมมือ 4 ด้าน ได้แก่ ด้านการวิจัยและพัฒนาผลิตภัณฑ์ยาและผลิตภัณฑ์ธรรมชาติ ด้านการวิจัยและพัฒนาทางคลินิกการใช้ผลิตภัณฑ์ยาและผลิตภัณฑ์ธรรมชาติ ด้านการจัดทําระบบฐานข้อมูลผลิตภัณฑ์ยาธรรมชาติและสุขภาพ ด้านการแลกเปลี่ยนทางวิชาการและวัฒนธรรม
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล- สยจ.ชัยนาท ผสานพลังศูนย์ยุติธรรมชุมชนตำบลบ้านกล้วย  ขับเคลื่อนการอำนวยความยุติธรรมสู่ประชาชนในระดับพื้นที่
วันพฤหัสบดีที่ 13 กรกฎาคม 2560
สยจ.ชัยนาท ผสานพลังศูนย์ยุติธรรมชุมชนตําบลบ้านกล้วย  ขับเคลื่อนการอํานวยความยุติธรรมสู่ประชาชนในระดับพื้นที่
นายร่มพงษ์ ผลวัฒนะ ยุติธรรมจังหวัดชัยนาท พร้อมด้วยหัวหน้าส่วนราชการในสังกัดกระทรวงยุติธรรมในพื้นที่ จัดประชุมชี้แจงแนวทางการดําเนินงานของคณะกรรมการศูนย์ยุติธรรมชุมชนตําบลบ้านกล้วย จังหวัดชัยนาท
เมื่อวันพุธที่ ๑๒ กรกฎาคม ๒๕๖๐
ณ ห้องประชุมสํานักงานเทศบาลตําบลบ้านกล้วย อําเภอเมือง จังหวัดชัยนาท
นายร่มพงษ์ ผลวัฒนะ ยุติธรรมจังหวัดชัยนาท พร้อมด้วยหัวหน้าส่วนราชการในสังกัดกระทรวงยุติธรรมในพื้นที่
จัดประชุมชี้แจงแนวทางการดําเนินงานของคณะกรรมการศูนย์ยุติธรรมชุมชนตําบลบ้านกล้วย จังหวัดชัยนาท
โดยมีวัตถุประสงค์เพื่อเป็นกลไกในการขับเคลื่อนนโยบายด้านงานยุติธรรมไปสู่การปฏิบัติในระดับพื้นที่
เพื่อให้สามารถแก้ไขปัญหาความไม่เป็นธรรมให้กับประชาชนได้อย่างมีประสิทธิภาพ และเกิดประสิทธิผลสูงสุด
โอกาสนี้ ยุติธรรมจังหวัดชัยนาท และคณะ ได้ตรวจเยี่ยมศูนย์ยุติธรรมชุมชนตําบลบ้านกล้วย
เพื่อรับฟังปัญหาและอุปสรรคในการดําเนินงานของศูนย์ยุติธรรมชุมชนฯ
ตลอดจนแนะนําแนวทางการพัฒนาศูนย์ยุติธรรมฯ
เพื่อให้สามารถขับเคลื่อนการอํานวยความยุติธรรมสู่ประชาชนในระดับพื้นที่ได้อย่างแท้จริง
รัฐบาลไทย-ข่าวทำเนียบรัฐบาล-ผลประชุมคณะกรรมการการศึกษาขั้นพื้นฐาน (กพฐ.) 7/2561
วันจันทร์ที่ 16 กรกฎาคม 2561
ผลประชุมคณะกรรมการการศึกษาขั้นพื้นฐาน (กพฐ.) 7/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการการศึกษาขั้นพื้นฐาน ครั้งที่ 7/2561 เมื่อวันศุกร์ที่ 13 กรกฎาคม 2561 ณ ห้องประชุมสํานักงานคณะกรรมการการศึกษาขั้นพื้นฐาน (สพฐ.)
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการการศึกษาขั้นพื้นฐาน ครั้งที่ 7/2561 เมื่อวันศุกร์ที่ 13 กรกฎาคม 2561 ณ ห้องประชุมสํานักงานคณะกรรมการการศึกษาขั้นพื้นฐาน (สพฐ.) โดยมี รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ, นายปิยะบุตร ชลวิจารณ์ ประธานกรรมการการศึกษาขั้นพื้นฐาน และกรรมการเข้าร่วมประชุม ว่าที่ประชุมได้ให้ สพฐ.ไปปรับปรุงร่างแผนการศึกษาขั้นพื้นฐาน20ปีให้เป็นรูปธรรม มีข้อมูลอ้างอิง เป้าหมายชัดเจน นําไปสู่การปฏิบัติได้จริง พร้อมทั้งเตรียมปรับปรุงหลักเกณฑ์การคัดเลือกผู้บริหารสถานศึกษาใหม่ ให้เป็นระบบที่สามารถคัดเลือกคนดีที่สุด เหมาะสมกับพื้นที่ และสร้างการเปลี่ยนแปลงให้กับประเทศได้
รมว.ศึกษาธิการกล่าวว่า ที่ประชุมได้พิจารณา (ร่าง) ยุทธศาสตร์การศึกษาขั้นพื้นฐาน 20 ปี โดยที่ประชุมได้เข้าใจตรงกันตามแนวทางของรัฐบาลที่กําหนดให้"ยุทธศาสตร์" เป็นแผนที่ใช้ในระดับชาติเท่านั้นในส่วนของกระทรวงศึกษาธิการมีบทบาทในการจัดทํา"แผนแม่บท" ที่มีความสอดคล้องกับยุทธศาสตร์ชาติ รวมทั้งแผนปฏิบัติการด้วย
ซึ่งที่ประชุมได้พิจารณาร่างแผนการศึกษาขั้นพื้นฐาน20ปีแล้ว เห็นว่ายังเป็นเรื่องของนามธรรม จึงให้รับข้อคิดเห็นและข้อเสนอแนะของกรรมการไปปรับปรุงให้มีความสมบูรณ์และเป็นรูปธรรมมากขึ้น เช่น มีข้อมูลอ้างอิงเพียงพอและเชื่อถือได้ มีเป้าหมายที่ชัดเจน นําแผนไปสู่การปฏิบัติได้จริง เป็นต้น
นอกจากนี้ ที่ประชุมได้พิจารณาประเด็นอื่นที่สําคัญคือ การให้ข้อเสนอแนะเกี่ยวกับการแต่งตั้งให้ดํารงตําแหน่งผู้บริหารสถานศึกษา สังกัด สพฐ. แทนตําแหน่งที่ว่างอยู่กว่า 4,000 ตําแหน่ง ซึ่งที่ประชุมเห็นว่าควรมีแนวทางคัดเลือกในรูปแบบใหม่ที่จะช่วยสร้างการเปลี่ยนแปลงให้กับประเทศ โดยมีข้อเสนอแนะที่สนใจหลายประเด็น เช่น ไม่เห็นด้วยกับการสอบคัดเลือกและระบบการขึ้นบัญชีจํานวนมาก ซึ่งไม่ยืดหยุ่นต่อการบรรจุแต่งตั้งแทนตําแหน่งว่าง, การใช้กลไกของคณะกรรมการศึกษาธิการจังหวัด (กศจ.) เข้ามามีส่วนร่วมที่จะสรรหาคนได้เหมาะสมกับความต้องการพัฒนาพื้นที่ เป็นต้น
ดังนั้น ที่ประชุมจึงเห็นชอบให้มีการตั้งคณะอนุกรรมการด้านบุคลากร โดยมีนายสุเทพ ชิตยวงษ์ เลขาธิการคณะกรรมการการอาชีวศึกษา เป็นประธานเพื่อจัดทําหลักเกณฑ์การแต่งตั้ง พร้อมทํางานร่วมกับคณะกรรมการข้าราชการครูและบุคลากรทางการศึกษา (ก.ค.ศ.) และรับฟังความคิดเห็นจากคนในพื้นที่ เพื่อต้องการให้มีระบบการสรรหาคนที่ดีที่สุดมาเป็นผู้อํานวยการโรงเรียน และเป็นที่ยอมรับของคนในชุมชนและพื้นที่ด้วย
"หากจัดทําหลักเกณฑ์สําเร็จ ก็จะขยายหลักเกณฑ์ดังกล่าวไปสู่การแต่งตั้งตําแหน่งอื่น ๆ รวมทั้งการโยกย้ายผู้บริหารด้วย โดยคาดว่าจะเร่งจัดทําให้แล้วเสร็จภายใน 1-2 เดือน เพื่อให้ที่ประชุมพิจารณาก่อนนําเสนอ ก.ค.ศ. พิจารณาปรับเปลี่ยนหลักเกณฑ์การแต่งตั้งโยกย้ายผู้บริหารสถานศึกษาต่อไป"รมว.ศึกษาธิการ กล่าว
Written byนวรัตน์ รามสูต
Photo Creditยุทธพงศ์ เลือกกลั่นดี
Rewriter
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ก.อุตสาหกรรมสั่งบริษัทลาภภักดีปาล์ม จำกัด จ.กระบี่ หยุดประกอบกิจการโรงงานชั่วคราว หลังชาวบ้านร้องเรียนแอบปล่อยน้ำเสียงลงคลองสาธารณะ
วันพุธที่ 24 มกราคม 2561
ก.อุตสาหกรรมสั่งบริษัทลาภภักดีปาล์ม จํากัด จ.กระบี่ หยุดประกอบกิจการโรงงานชั่วคราว หลังชาวบ้านร้องเรียนแอบปล่อยน้ําเสียงลงคลองสาธารณะ
ก.อุตสาหกรรมสั่งบริษัทลาภภักดีปาล์ม จํากัด จ.กระบี่ หยุดประกอบกิจการโรงงานชั่วคราว หลังชาวบ้านร้องเรียนแอบปล่อยน้ําเสียงลงคลองสาธารณะ
นางสาวนิสากร จึงเจริญธรรม รองปลัดกระทรวงอุตสาหกรรมและโฆษกกระทรวงอุตสาหกรรม เปิดเผยว่า ตามที่ชาวบ้านตําบลเขาเขน อําเภอปลายพระยา จังหวัดกระบี่ ได้ร้องเรียนว่ามีโรงงานแอบปล่อย น้ําเสียลงสู่คลองสาธารณะนั้น กระทรวงอุตสาหกรรมจึงได้สั่งการให้สํานักงานอุตสาหกรรมจังหวัดกระบี่ ลงพื้นที่ตรวจสอบโดยด่วน และพบว่า โรงงานที่แอบปล่อยน้ําเสีย คือ โรงงานบริษัทลาภภักดีปาล์ม จํากัด ประกอบกิจการสกัดน้ํามันปาล์ม ตั้งอยู่เลขที่ 250 ถนนปลายพระยา-เขาต่อ หมู่ที่ 3 ตําบลเขาเขน อําเภอปลายพระยา จังหวัดกระบี่
โดยก่อนหน้านี้ เมื่อวันที่ 27 ธันวาคม 2560 ที่ผ่านมา สํานักงานอุตสาหกรรมจังหวัดกระบี่ ได้รับร้องเรียนจากประชาชน ว่ามีน้ําเสียจากโรงงานไหลลงสู่คลองสาธารณะ จึงได้ลงพื้นที่ตรวจสอบโรงงาน บริษัทลาภภักดีปาล์ม จํากัด พบว่า บริเวณท่อส่งน้ําเสียชํารุด ส่งผลให้มีน้ําเสียไหลลงสู่คลอง พนักงานเจ้าหน้าที่จึงได้สั่งการ เมื่อวันที่ 4 มกราคม 2561 ตามมาตรา 37 แห่งพระราชบัญญัติ โรงงาน พ.ศ. 2535 ห้ามโรงงานลาภภักดีปาล์ม จํากัด ระบายน้ําทิ้งออกนอกบริเวณโรงงาน
แต่จากการที่พนักงานเจ้าหน้าที่ลงพื้นที่ตรวจสอบอีกครั้ง เมื่อวันที่ 22 มกราคม 2561 พบบ่อบําบัดสุดท้ายมีน้ําเสียไหลออกนอกบริเวณโรงงาน ซึ่งการกระทําดังกล่าว ถือว่าโรงงานบริษัทลาภภักดีปาล์ม จํากัด จงใจฝ่าฝืนคําสั่งพนักงานเจ้าหน้าที่ที่สั่งการตามมาตรา 37 ดังนั้นกระทรวงอุตสาหกรรม จึงได้สั่งการตามมาตรา 39 วรรคหนึ่ง แห่งพระราชบัญญัติ โรงงาน พ.ศ. 2535 ให้โรงงานลาภภักดีปาล์ม จํากัด หยุดประกอบกิจการโรงงานในส่วนที่ก่อให้เกิดน้ําเสียเป็นการชั่วคราว และปรับปรุงแก้ไขบ่อบําบัดน้ําเสียให้มีความมั่นคงแข็งแรง เพื่อป้องกันมิให้มีน้ําเสียไหลลงสู่ลําห้วยสาธารณะ โดยให้แล้วเสร็จภายในวันที่ 13 กุมภาพันธ์ 2561 โดยโรงงานบริษัทลาภภักดีปาล์ม จํากัด จะต้องถูกดําเนินคดีตามกฎหมาย หากค่าน้ําทิ้งที่ได้เก็บตัวอย่างมาเกินค่ามาตรฐานตามที่กฎหมายกําหนด ทั้งนี้ทางสํานักงานอุตสาหกรรมจังหวัดกระบี่ พร้อมด้วยกรมโรงงานอุตสาหกรรม จะลงพื้นที่ตรวจสอบ และเก็บตัวอย่างน้ําและดินอีกครั้ง ในวันที่ 24 มกราคม 2561
รัฐบาลไทย-ข่าวทำเนียบรัฐบาล-ไทยมุ่งส่งเสริมบทบาทสตรีบนเวทีอาเซียน ผลักดันศักยภาพและความเสมอภาคทางเพศในยุคดิจิทัล
วันศุกร์ที่ 26 มิถุนายน 2563
ไทยมุ่งส่งเสริมบทบาทสตรีบนเวทีอาเซียน ผลักดันศักยภาพและความเสมอภาคทางเพศในยุคดิจิทัล
ไทยมุ่งส่งเสริมบทบาทสตรีบนเวทีอาเซียน ผลักดันศักยภาพและความเสมอภาคทางเพศในยุคดิจิทัล
วันนี้ (วันศุกร์ที่ 26 มิถุนายน 2563) เวลา 14.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมการประชุมผู้นําอาเซียนสมัยพิเศษ เรื่อง การเสริมสร้างศักยภาพสตรีในยุคดิจิทัล ซึ่งเป็นหนึ่งในการประชุมนอกเหนือจากการประชุมสุดยอดอาเซียน ครั้งที่ 36 ผ่านระบบประชุมทางไกล โดยเป็นการหารือร่วมกันเพื่อร่วมกันเสนอแนะแนวทางในการเสริมสร้างศักยภาพสตรี สนับสนุนบทบาทสตรีในการร่วมสร้างประชาคมอาเซียน
นายเหวียน ซวน ฟุก นายกรัฐมนตรีเวียดนามในฐานะประธานอาเซียนและประธานการประชุมกล่าวเปิดการประชุมว่า ประเทศสมาชิกอาเซียนต่างภูมิใจในความกล้าหาญของสตรีในการนํามาซึ่งเสถียรภาพและสันติภาพ ปัจจุบันสตรีมีบทบาทมากขึ้นในการสร้างความเจริญเติบโตให้แก่สังคม และประเทศ ในปีนี้เวียดนามให้ความสําคัญกับการดําเนินการตามพันธะกรณีในการเสริมสร้างบทบาทสตรีเพื่ออาเซียนที่มีประชาชนเป็นศูนย์กลาง โดยมีข้อเสนอ 3 ด้าน ได้แก่
1. การส่งเสริมสตรีในทุกกระบวนการ ทั้ง 3 เสาหลักของอาเซียน
2 ส่งเสริมสตรีในการรักษาเสถียรภาพ ความมั่นคงและการพัฒนาอย่างยั่งยืน
3 การสร้างสภาพแวดล้อมและส่งเสริมศักยภาพด้านนวัตกรรมและการวิจัย
จากนั้นผู้นําอาเซียนได้ต่างเสนอความเห็นต่อการเสริมสร้างบทบาทสตรีอย่างกว้างขวาง โดยนายกรัฐมนตรีของไทยได้กล่าวถึงประเด็นดังกล่าวว่า ไทยชื่นชมเวียดนามที่ตระหนักถึงความสําคัญของบทบาทสตรีและกําหนดให้ “การส่งเสริมศักยภาพสตรีในยุคดิจิทัล” เป็นส่วนหนึ่งของการประชุมผู้นําอาเซียน สอดคล้องเป้าหมายการพัฒนาที่ยั่งยืน ค.ศ.2030 (พ.ศ. 2573) ในเป้าหมายที่ 5 คือการส่งเสริมความเสมอภาคทางเพศ เสริมสร้างศักยภาพสตรีและเด็กหญิง เช่นเดียวกับนโยบายของไทยที่มุ่งเน้นการเสริมสร้างศักยภาพสตรีเป็นส่วนสําคัญมาโดยตลอด ซึ่งรัฐบาลไทยได้จัดทําแผนการพัฒนาสตรีภายใต้การดําเนินการตามยุทธศาสตร์การพัฒนาสตรี พ.ศ. 2560-2564
ด้านเศรษฐกิจ ไทยส่งเสริมการเป็นผู้ประกอบการของสตรีผ่านการสนับสนุนการจัดตั้งเครือข่ายผู้ประกอบการสตรีอาเซียนสากล หรือ AWEN และไทยได้ดํารงตําแหน่งประธาน AWEN สากล ในวาระปี ค.ศ. 2018-2020 (พ.ศ.2561-2563) รวมทั้งจะเป็นเจ้าภาพจัดการประชุมสุดยอดผู้นําสตรีโลก 2563 ภายใต้หัวข้อ “พลังสตรีพลิกเศรษฐกิจ”
นอกจากนี้ ไทยได้บังคับใช้พระราชบัญญัติความเท่าเทียมระหว่างเพศ พ.ศ. 2558 เพื่อขจัดการเลือกปฏิบัติทางเพศทั้งทางตรงและทางอ้อม อีกทั้งในช่วงการแพร่ระบาดของโรคโควิด-19 ยังได้เตรียมมาตรการเยียวยาช่วยเหลือกลุ่มสตรีที่ได้รับผลกระทบ ซึ่งไทยพร้อมสนับสนุนให้อาเซียนให้ความสําคัญกับประเด็นการส่งเสริมศักยภาพสตรีนี้ ทั้งทางเศรษฐกิจ การเมือง และสังคมอย่างยั่งยืน พร้อมเสนอแนะ 2 ประการที่สําคัญในสภาวะปัจจุบัน คือ
1. ส่งเสริมการเข้าถึงแหล่งเงินทุนเพื่อศักยภาพสตรีในการประกอบธุรกิจให้มีรายได้และพึ่งพาตนเองได้
2. ส่งเสริมให้สตรีมีบทบาทด้านการสาธารณสุข อาทิ ไทยได้ส่งเสริมบทบาทสตรีในการเป็นอาสาสมัครด้านสาธารณสุขประจําหมู่บ้าน (อสม.) ซึ่งถือเป็นรากฐานสําคัญของระบบสาธารณสุขไทย
*************
รัฐบาลไทย-ข่าวทำเนียบรัฐบาล-ส่วนตรวจการเดินเรือ สำนักความปลอดภัยและสิ่งแวดล้อมทางน้ำ [กระทรวงคมนาคม]
วันอาทิตย์ที่ 15 มีนาคม 2563
ส่วนตรวจการเดินเรือ สํานักความปลอดภัยและสิ่งแวดล้อมทางน้ํา [กระทรวงคมนาคม]
ตรวจติดตาม พร้อมกําชับผู้ประกอบการเรือ ผู้ประกอบการท่าเรือในแม่น้ําเจ้าพระยา และคลองแสนแสนดําเนินการทําความสะอาดตัวเรือ ท่าเรือ ด้วยน้ํายาฆ่าเชื้อ เพื่อป้องกันเชื้อโรคระบาดไวรัส โควิด-19
พร้อมกําชับเจ้าหน้าที่กรมเจ้าท่าและผู้ประกอบการให้ปฏิบัติตนตามนโยบายกระทรวงคมนาคม ได้แก่
1. ด้านความปลอดภัยของประชาชน มีการดําเนินการตรวจสอบคัดกรอง ตามมาตรการด้านสาธารณสุขและด้านคมนาคม โดยการฆ่าเชื้อโรคด้วยเจลล้างมือ และการตรวจวัดอุณหภูมิร่างกายผู้โดยสาร
2.ด้านความปลอดภัยของยานพาหนะสาธารณะต่างๆ ทําความสะอาดด้านใน และด้านนอกตัวเรือ โดยเฉพาะบริเวณที่ผู้โดยสารสัมผัสบ่อยๆ
3.ด้านความปลอดภัยของอาคาร/สถานที่ให้บริการ
มีการเช็ดถู ทําความสะอาดอาคารสถานที่ ที่พักคอยผู้โดยสาร ท่าเรือโดยสาร
4.ด้านความปลอดภัยของเจ้าหน้าที่ผู้ปฏิบัติงาน สวมใส่หน้ากากอนามัยตลอดเวลาขณะปฏิบัติหน้าที่ ล้างมือด้วยเจลฆ่าเชื้อโรค
5.ด้านความปลอดภัยในส่วนอื่นๆ ที่เกี่ยวข้องมีการบูรณาการจุดคัดกรอง และเฝ้าระวังร่วมกันระหว่างภาครัฐและภาคเอกชน
6. จัดเจ้าหน้าที่ประจําจุดประชาสัมพันธ์การป้องกันเชื้อโรคระบาดไวรัสCOVID-19เพื่อประชาสคให้ประชาชนได้ทราบถึงวิธีปฏิบัติตน
รัฐบาลไทย-ข่าวทำเนียบรัฐบาล-ก.ค.ศ.พิจารณาปรับปรุงหลักเกณฑ์ฯ การย้ายและแต่งตั้ง ผอ.สพท.
วันอังคารที่ 1 สิงหาคม 2560
ก.ค.ศ.พิจารณาปรับปรุงหลักเกณฑ์ฯ การย้ายและแต่งตั้ง ผอ.สพท.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 12/2560
เกี่ยวกับการปรับปรุงหลักเกณฑ์ฯ การย้าย ผอ.สพท.ทั่วประเทศ ให้มีความรัดกุม รอบคอบ โปร่งใส เป็นธรรม มีข้อมูลการย้ายเป็นรายบุคคล เพื่อตอบโจทย์คุณภาพการศึกษาของเขตพื้นที่การศึกษาที่จะย้าย
นพ.ธีระเกียรติเจริญเศรษฐศิลป์กล่าวว่า ในการประชุมครั้งนี้ ได้พิจารณาการย้ายและแต่งตั้งผู้ดํารงตําแหน่งผู้อํานวยการสํานักงานเขตพื้นที่การศึกษา (ผอ.สพท.) ทั่วประเทศ โดยที่ประชุมเห็นว่าการย้าย ผอ.สพท. เป็นเรื่องสําคัญ จึงจําเป็นจะต้องดําเนินการอย่างรัดกุม รอบคอบ โปร่งใส เป็นธรรม และตอบโจทย์เพื่อต้องการพัฒนาคุณภาพการศึกษาของแต่ละเขตพื้นที่การศึกษาที่จะย้ายไปอย่างแท้จริง จึงควรกําหนดมาตรฐานในการพิจารณาไว้สูง
โดยสํานักงานคณะกรรมการการศึกษาขั้นพื้นฐาน (สพฐ.) ได้รับฟังหลักเกณฑ์และวิธีการดังกล่าวที่จะต้องพิจารณาในแต่ละประเด็นแล้ว เห็นว่าจําเป็นที่จะต้องหาข้อมูลเพิ่มเติมเพื่อประกอบการพิจารณาย้ายเป็นรายบุคคลให้สมบูรณ์ที่สุดสพฐ.จึงได้เสนอต่อที่ประชุมว่าขอถอนเรื่องนี้ออกไปก่อน เพื่อนําไปปรับปรุงหลักเกณฑ์และวิธีการตามที่ประชุมให้ข้อสังเกต และคาดว่าจะเสนอเพื่อพิจารณาในการประชุมครั้งต่อไปในเดือนสิงหาคมนี้
ดรุวรรณ บุญมาก, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาสามเหลี่ยมเศรษฐกิจชายแดนใต้ ตั้งเป้ายกระดับคุณภาพชีวิตคนในพื้นที่ ดันเศรษฐกิจแต่ละจังหวัดปี 60 ขยายตัวมากกว่า 2 พันล้าน ย้ำแก้ปัญหาความไม่สงบต้องมองหลายมิติ
วันอาทิตย์ที่ 5 มีนาคม 2560
รัฐบาลเดินหน้าพัฒนาสามเหลี่ยมเศรษฐกิจชายแดนใต้ ตั้งเป้ายกระดับคุณภาพชีวิตคนในพื้นที่ ดันเศรษฐกิจแต่ละจังหวัดปี 60 ขยายตัวมากกว่า 2 พันล้าน ย้ําแก้ปัญหาความไม่สงบต้องมองหลายมิติ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลเดินหน้าผลักดันโครงการเมืองต้นแบบสามเหลี่ยมมั่นคง มั่งคั่ง ยั่งยืน ในพื้นที่ 3 จังหวัดชายแดนภาคใต้อย่างต่อเนื่อง
วันนี้ (5 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลเดินหน้าผลักดันโครงการเมืองต้นแบบสามเหลี่ยมมั่นคง มั่งคั่ง ยั่งยืน ในพื้นที่ 3 จังหวัดชายแดนภาคใต้อย่างต่อเนื่อง ตั้งเป้ายกระดับคุณภาพชีวิตคนในพื้นที่ และผลักดันให้เศรษฐกิจแต่ละจังหวัด ปี 2560 ขยายตัวมากกว่า 2,000 ล้านบาท ช่วยสร้างอานิสงส์แก่พื้นที่อําเภอใกล้เคียง
“รัฐบาลเร่งสร้างโรงไฟฟ้าชุมชนอย่างน้อย 2 โรงงาน ที่ อ.เบตง จ.ยะลา ซึ่งจะพัฒนาเป็นเมืองต้นแบบการพัฒนาเพื่อพึ่งพาตนเองอย่างยั่งยืน โดยผลิตไฟฟ้าด้วยเชื้อเพลิงชีวมวล น้ํามันดีเซล หรือพลังน้ํา พัฒนาแหล่งท่องเที่ยวใหม่เชื่อมโยงกับอาหารท้องถิ่นที่มีชื่อเสียง อาทิ หมู่บ้านไก่เบตง หมู่บ้านปลากือเลาะห์ เพื่อดึงดูดนักท่องเที่ยวเพิ่มขึ้น 1.2 ล้านคน สร้างรายได้ 2,500 ล้านบาท และเตรียมเปิดท่าอากาศยานแห่งใหม่ต้นปี 2562
ส่วนที่ อ.หนองจิก ปัตตานี ได้สนับสนุนให้เกษตรกรทําเกษตรเชิงคู่ เช่น ปลูกข้าวคู่กับปาล์มน้ํามัน หรือปศุสัตว์ สนับสนุนให้เกษตรกรพัฒนาเป็น Smart Farmer สร้าง SMEs เกษตรยุคใหม่ แปรรูปสินค้าเกษตรเป็นผลิตภัณฑ์ ก้าวสู่การเป็นเมืองต้นแบบเกษตรอุตสาหกรรมก้าวหน้าผสมผสาน
สําหรับ อ.สุไหงโก-ลก จ.นราธิวาส เมืองต้นแบบการค้าชายแดนระหว่างประเทศ ได้นําระบบอิเล็กทรอนิกส์เข้ามาช่วยให้บริการตรวจคนเข้าเมืองและด่านศุลกากร และกําลังพิจารณามาตรการทางภาษี เช่น กําหนดให้เป็นเขตปลอดอากร หรือสินค้าปลอดภาษีอากร กระตุ้นการซื้อขาย 4,500 ล้านบาทต่อปี
พลโท สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี เล็งเห็นว่า พื้นที่ 3 จังหวัดชายแดนภาคใต้มีศักยภาพสูง เนื่องจากมีพื้นฐานทางเศรษฐกิจและทรัพยากรที่ดี จึงสมควรส่งเสริมให้เกิดการพัฒนาอย่างสูงสุด ภายใต้ความหลากหลายทางวัฒนธรรมที่สามารถอยู่ร่วมกันได้อย่างผสมผสานลงตัว
“ท่านนายกฯ ย้ําว่า การแก้ไขปัญหาความไม่สงบในพื้นที่ต้องทําหลายมิติ โดยเฉพาะการพัฒนาความเจริญทางเศรษฐกิจ ยกระดับการศึกษา เพื่อให้ประชาชนมีคุณภาพชีวิตที่ดี ไม่ถูกชักจูงไปในทางที่ผิด พร้อมทั้งกําชับให้เจ้าหน้าที่นําแนวทางประชารัฐไปประยุกต์ใช้ในการขับเคลื่อนโครงการต่าง ๆ เพื่อให้สอดคล้องกับความต้องการของคนในท้องถิ่น”
รัฐบาลไทย-ข่าวทำเนียบรัฐบาล-นายกฯ สั่งการหน่วยงานในพื้นที่แบ่งมอบภารกิจเตรียมงานพระราชพิธีถวายพระเพลิงพระบรมศพและช่วยเหลือผู้ประสบอุทกภัยอย่างมีประสิทธิภาพ กำชับให้ทุ่มเทเพื่อความสมบูรณ์ของทั้ง 2 ภารกิจ
วันเสาร์ที่ 21 ตุลาคม 2560
นายกฯ สั่งการหน่วยงานในพื้นที่แบ่งมอบภารกิจเตรียมงานพระราชพิธีถวายพระเพลิงพระบรมศพและช่วยเหลือผู้ประสบอุทกภัยอย่างมีประสิทธิภาพ กําชับให้ทุ่มเทเพื่อความสมบูรณ์ของทั้ง 2 ภารกิจ
นายกฯ สั่งการหน่วยงานในพื้นที่แบ่งมอบภารกิจเตรียมงานพระราชพิธีถวายพระเพลิงพระบรมศพและช่วยเหลือผู้ประสบอุทกภัยอย่างมีประสิทธิภาพ กําชับให้ทุ่มเทเพื่อความสมบูรณ์ของทั้ง 2 ภารกิจ
วันที่ 21 ต.ค.60 พลเอก ประยุทธ์ จันทร์โอชา นายกรัฐมนตรี สั่งการไปยังหัวหน้าส่วนราชการในทุกพื้นที่ทั้งพลเรือน ตํารวจ ทหาร และองค์กรปกครองส่วนท้องถิ่น โดยเฉพาะจังหวัดที่ประสบอุทกภัยอยู่ในขณะนี้ ให้แบ่งมอบภารกิจในการปฏิบัติของเจ้าหน้าที่ให้ชัดเจน ระหว่างการช่วยเหลือพี่น้องประชาชนที่เดือดร้อนและการเตรียมการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช เพื่อให้ทั้ง 2 ภารกิจสําเร็จลุล่วงได้อย่างสมบูรณ์
“นายกฯ กําชับกระทรวงมหาดไทยให้แจ้งไปยังผู้ว่าราชการจังหวัดให้เป็นผู้ควบคุมดูแลและประสานการปฏิบัติกับทุกหน่วยงาน ไม่ให้บกพร่อง รวมทั้งในส่วนของทหารให้กระทรวงกลาโหมมอบหมายแม่ทัพภาคดําเนินการในลักษณะเดียวกัน โดยต้องบริหารจัดการบุคลากรหรือกําลังพลให้ใช้ศักยภาพของตนเองอย่างเต็มขีดความสามารถ ไม่ว่าจะปฏิบัติภารกิจเดียวหรือทั้ง 2 ภารกิจก็ตาม”
ทั้งนี้ นายกรัฐมนตรีเน้นย้ําว่าข้าราชการและเจ้าหน้าที่ของรัฐ มีหน้าที่สนองพระมหากรุณาธิคุณของพระมหากษัตริย์ในฐานะข้าของแผ่นดิน และดูแลทุกข์สุขของประชาชนต่างพระเนตรพระกรรณ ดังนั้น จึงขอให้ทุกคนปฏิบัติงานที่ได้รับมอบหมายอย่างเต็มที่ในช่วงเวลาที่สําคัญยิ่งของบ้านเมือง
-----------------------------
รัฐบาลไทย-ข่าวทำเนียบรัฐบาล-“รมช. วิวัฒน์” เปิดประชุมใหญ่สามัญ ประจำปี 2561 สันนิบาตสหกรณ์แห่งประเทศไทย
วันจันทร์ที่ 24 ธันวาคม 2561
“รมช. วิวัฒน์” เปิดประชุมใหญ่สามัญ ประจําปี 2561 สันนิบาตสหกรณ์แห่งประเทศไทย
“รมช. วิวัฒน์” เปิดประชุมใหญ่สามัญ ประจําปี 2561 สันนิบาตสหกรณ์แห่งประเทศไทย ปลุกผู้แทนสหกรณ์ต้องทําหน้าที่เข้มแข็ง รวมใจเป็นหนึ่งเดียวบนพื้นฐานของความเสียสละ
ดร.วิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีเปิดการประชุมใหญ่สามัญ ประจําปี 2561 สันนิบาตสหกรณ์แห่งประเทศไทย และให้โอวาทแก่สหกรณ์สมาชิก ณ โรงแรมเอเชีย แอร์พอร์ท ศูนย์การค้าเซียร์รังสิต อําเภอลําลูกกา จังหวัดปทุมธานี ว่า สันนิบาตสหกรณ์แห่งประเทศไทยเป็น Apex Organization หรือองค์กรสูงสุดของขบวนการสหกรณ์ไทย และเป็น “ของสหกรณ์ โดยสหกรณ์ เพื่อสหกรณ์” อย่างแท้จริง อีกทั้งเป็นองค์กรอิสระของภาคประชาชน ในการปกป้องและคุ้มครองสหกรณ์ การประสานความร่วมมือกับภาครัฐ ภาคเอกชน และภาคประชาชน ตลอดทั้งเป็นองค์กรสหกรณ์ในระดับสากล ในการรักษาผลประโยชน์อันพึงมีพึงได้ รวมถึงการขับเคลื่อนสหกรณ์ไปสู่ความสําเร็จที่แท้จริง คือ สมาชิกสหกรณ์สามารถพึ่งพาตนเองได้ โดยไม่มีหนี้สิน และช่วยเหลือซึ่งกันละกัน มีการแบ่งปัน การเอื้ออาทรต่อกันในสังคมและชุมชน โดยดํารงชีวิตบนหลักแห่งความพอเพียง มีความเข้มแข็ง มั่นคง และยั่งยืน
“คณะกรรมการดําเนินการสันนิบาตสหกรณ์แห่งประเทศไทย และผู้แทนสหกรณ์จากทั่วประเทศ ในฐานะผู้นําสหกรณ์ ต้องช่วยกันทําหน้าที่อย่างเข้มแข็ง บนพื้นฐานของความเสียสละ ซื่อสัตย์ สุจริต ซึ่งสหกรณ์ จะมีพลังได้ก็ต่อเมื่อเราร่วมมือ ร่วมใจกันให้เป็นหนึ่งเดียว ไม่สร้างความแตกแยก ซึ่งจะช่วยให้งานสหกรณ์มีความก้าวไกลและยืนหยัดอยู่ได้อย่างมั่นคง ยั่งยืนตลอดไป” นายวิวัฒน์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ทส.ทุ่ม 445 ล้าน จ้างงานประชาชน ช่วยคนตกงานจากโควิด-19 [กระทรวงทรัพยากรธรรมชาติและสิ่งแวดล้อม]
วันพฤหัสบดีที่ 25 มิถุนายน 2563
ทส.ทุ่ม 445 ล้าน จ้างงานประชาชน ช่วยคนตกงานจากโควิด-19 [กระทรวงทรัพยากรธรรมชาติและสิ่งแวดล้อม]
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแถลงข่าว "โครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19" ทุ่มงบประมาณ 445,176,000 บาท จ้างงาน 16,488 อัตรา อัตราละ 9,000
วันนี้ (25 มิ.ย. 63) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแถลงข่าว "โครงการจ้างงานให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโควิด-19" ทุ่มงบประมาณ 445,176,000 บาท จ้างงาน 16,488 อัตรา อัตราละ 9,000 บาทต่อเดือน ระยะเวลาการจ้าง 3 เดือน ตั้งแต่วันที่ 1 กรกฎาคม - 30 กันยายน 2563 เพื่อช่วยเหลือประชาชนที่ตกงาน และเปิดโอกาสให้ประชาชนในพื้นที่นั้นได้เข้ามามีส่วนร่วมในการอนุรักษ์และดูแลทรัพยากรธรรมชาติและสิ่งแวดล้อม ก่อให้เกิดศักยภาพในการขับเคลื่อนนโยบายเร่งด่วน เพื่อแก้ไขปัญหาความเดือดร้อนของประชาชนได้อย่างมีประสิทธิภาพมากขึ้น โดยมีคณะผู้บริหาร ทส. เข้าร่วมการแถลงข่าว ณ ห้องประชุม 101 และบริเวณชั้น 1 กระทรวงทรัพยากรธรรมชาติและสิ่งแวดล้อม
นายวราวุธ ศิลปอาชา กล่าวว่า สําหรับการจ้างงานทั้งหมด แบ่งเป็น 4 หน่วยงาน คือ 1.สํานักงานปลัดกระทรวงทรัพยากรธรรมชาติและสิ่งแวดล้อม ในโครงการ 1 คน 1 ตําบล ร่วมใจฟื้นฟูทรัพยากรธรรมชาติและสิ่งแวดล้อม จํานวน 7,225 อัตรา 2.กรมป่าไม้ ทําหน้าที่ลูกจ้างผู้ช่วยงานเจ้าหน้าที่ป่าไม้ในการปฏิบัติงานตามนโยบาย คทช. ในการสํารวจการครอบครองที่ดินในพื้นที่ป่าสงวนแห่งชาติ และโครงการจ้างงานประชาชนเพื่อฟื้นฟูป่าหลังถูกไฟไหม้ "สร้างป่า สร้างงาน สร้างรายได้" จํานวน 5,058 อัตรา 3.กรมอุทยานแห่งชาติ สัตว์ป่า และพันธุ์พืช ทําหน้าที่ลูกจ้างผู้ช่วยเหลือเจ้าหน้าที่พิทักษ์ป่า ปรับปรุงฟื้นฟูแหล่งน้ําเพื่อเป็นแหล่งน้ําแหล่งอาหารของสัตว์ป่า จํานวน 3,500 อัตรา 4.กรมทรัพยากรทางทะเลและชายฝั่ง ในโครงการจ้างสํารวจพื้นที่ใช้ประโยชน์ในเขตป่าชายเลน จํานวน 675 อัตรา
นอกจากนี้ ยังได้แถลงข่าวในประเด็นการเปิดอุทยานแห่งชาติ โดยบริหารการท่องเที่ยวแบบ New normal ในวันที่ 1 กรฎาคม 2563 นี้ ซึ่งมีอุทยานแห่งชาติที่เปิดทุกแหล่งท่องเที่ยว จํานวน 64 แห่ง และอุทยานแห่งชาติที่เปิดให้เที่ยวบางส่วน 63 แห่ง และต้องจองล่วงหน้าผ่านแอพพลิเคชั่น QueQ ก่อนการท่องเที่ยว
สําหรับประเด็นการรื้อถอนอาคาร บอมเบย์เบอร์มา รมว.ทส. ได้กล่าวขอโทษพี่น้องชาวจังหวัดแพร่ และจะไม่ให้เหตุการณ์เช่นนี้เกิดขึ้นอีก รวมถึงขอยืนยันว่าไม้สักจากการรื้อถอน ยังอยู่ครบถ้วน มีเจ้าหน้าที่เฝ้าระวังตลอด 24 ชั่วโมง ไม่ได้ถูกนําไปขายตามที่มีการกล่าวหาในโลกโซเชียลแต่อย่างใด ทั้งนี้ ได้ประสานกับกรมอุทยานฯ หน่วยงานที่เกี่ยวข้องและชาวจังหวัดแพร่ในการหารือร่วมกันฟื้นฟูอาคารหลังนี้กลับมาขึ้นใหม่ มั่นใจจะฟื้นฟูอาคารแห่งนี้กลับมาได้มากกว่า 90 เปอร์เซ็นต์ และฝากให้ทุกหน่วยงานในสังกัด สํารวจอาคารเก่าที่มีคุณค่า ว่าหากต้องซ่อมแซมจะมีแนวทางการซ่อมแซมอย่างไร ต้องหารือหน่วยงานใดบ้าง ซึ่งจะรับฟังความคิดเห็นของประชาชนในพื้นที่ประกอบด้วย